20 Einar Lexow. 
II]. 
Betragter vi nu Garnaas’s verker under et, vil det straks 
springe i øinene, at egentlig artistisk interesse har de ikke. 
Elfenbensfigurene er vistnok ganske dygtig skaaret, og Nord- 
mandsdalens statuer tar sig godt ut i sin virkningsfulde op- 
stilling og med sin skjønne patina; men for baade elfenbens- 
figurer og statuer gjælder det, at de mere vækker interesse 
ved sit emne end ved sine formelle egenskaper. Og Bergens 
Museums dukker har selvfølgelig kun betydning som kultur- 
historisk materiale og maa vel bare betragtes som en slags 
forstudier til elfenbensfigurene. Ser man Garnaas's verk fra 
et rent artistisk synspunkt, har det kun interesse at konstatere, 
hvor forbausende realistisk og likefrem hans opfatning er; han 
gjør ingen kunster med sine figurer; ingen skulde ane, at vi 
befinder os midt i rokokoens tidsalder. Men det hænger selv- 
følgelig sammen med den omstændighet, at Garnaas jo ikke 
er andet end en autodidakt fra en norsk fjeldbygd; de 10 aar 
eller mere i Bergen skulde jo heller ikke kunne bringe ham 
i nærmere forbindelse med datidens elfenbensplastik som den 
formet sig ute i Europa. Bergen var vistnok dengang Norges 
største by og helt kunstløs var den ikke; her virket jo dengang 
malere som Blumenthal og Wagner, der som kunstnere selv- 
følgelig var temmelig ubetydelige, men som dog hadde en viss 
kontakt med sin tids europæiske malerkunst, og som dog i 
al beskedenhet gav uttryk for de samme kunstidealer. Men 
paa skulpturens og elfenbenplastikens omraade hadde Bergen 
ikke stort mere at by den unge Garnaas end hans hjembygd 
hadde hat. Anderledes vilde det vel ha været, om Garnaas 
allerede som ung var kommet til Kjøbenhavn, som netop paa 
Fredrik V's tid utviklet sig til at bli et kunstcentrum, der i 
betydning næsten kunde maale sig med Stockholm. Men vi 
maa huske, at Garnaas næsten var 40 aar, da han kom til 
Kjøbenhavn, og at han maa ha tat fat paa sit livs hovedverk, 
elfenbensfigurene for Fredrik V, straks han kom dit ned. Der- 
for er Jørgen Garnaas's verk blit av en helt anden art end 
Magnus Bergs. Denne var ogsaa en norsk bondegut, men kom 
allerede saa tidlig til Kjøbenhavn, at hans kunst tok præg av 
tidens europæiske strømninger, og endnu mere har vel hans 
utenlandsreise bidradd til at omforme og forfine hans kunstner- 
